ЕРЕЖЕ
«Үздік ҮЕҰ - 2026» облыстық конкурсын өткізу туралы

1. Жалпы ережелер.
1.1. «Үздік ҮЕҰ - 2026» (бұдан әрі – Конкурс) Қостанай облысында азаматтық бастамаларды қолдау және үкіметтік емес секторды тұрақты дамыту жөніндегі мемлекеттік саясатты іске асыруға бағытталған.
	1.2. Осы Ереже Конкурсты өткізу шарттарын, мақсаттары мен міндеттерін, өткізу кезеңдерін, номинацияларға қойылатын талаптарды, жеңімпаздар мен қатысушыларды марапаттау және ынталандыру тәртібін айқындайды.
1.3. Конкурс «Қостанай облысының Азаматтық Альянсы «ГрИн» қоғамдық қоры Қостанай облысы әкімдігінің Қоғамдық даму басқармасының мемлекеттік әлеуметтік тапсырысы бойынша «ҮЕҰ облыстық ресурстық орталығының қызметін ұйымдастыру» жобасын іске асыру шеңберінде өткізіледі.

2. Конкурстың мақсаты мен міндеттері.
2.1. Конкурстың мақсаты - облыстың әлеуметтік саясатын іске асырудағы үкіметтік емес сектордың жетістіктерін насихаттау, жылдың үздік ҮЕҰ-лары мен бастамашыл топтарын анықтау.
2.2. Конкурстың міндеттері:
· Қостанай облысының үкіметтік емес ұйымдарын кәсіби және шығармашылық өсуге ынталандыру;
· азаматтық қоғам институттарының әлеуметтік мәселелерді шешудегі белсенділігін арттыру;
· Қостанай облысындағы азаматтық қоғам институттары қызметінің оң имиджін қалыптастыру;
· Қостанай облысының әлеуметтік мәселелерін шешуде ҮЕҰ, мемлекеттік және коммерциялық құрылымдардың, бұқаралық ақпарат құралдарының күш-жігерін біріктіру;
· Қостанай облысындағы ең бастамашыл әлеуметтік бағыттағы коммерциялық емес ұйымдарды анықтау;

3. Конкурсты ұйымдастыру және өткізу тәртібі.
3.1. Конкурс 3 кезеңде өткізіледі:
1-кезең - өтінімдерді қабылдау: 2026 жылғы 15 қыркүйектен 20 қазанға дейін;
2-кезең - конкурс жеңімпаздарын анықтау: 2026 жылғы 20 қазаннан 31 қазанға дейін;
3-кезең - конкурс жеңімпаздарын марапаттау: 2026 жылғы 30 қарашаға дейін.
Марапаттау рәсімін өткізу мерзімі Тапсырыс берушімен келісу бойынша өзгертілуі мүмкін.
	3.1. Өтінімдерді бағалау және Конкурс жеңімпаздарын анықтау үшін конкурстық комиссия құрылады, оның құрамына Тапсырыс берушінің өкілдері, қоғамдық пікір көшбасшылары, мемлекеттік органдардың, бұқаралық ақпарат құралдарының және бизнестің өкілдері кіреді. Комиссия құрамы Тапсырыс берушімен келісіледі.
	3.2. Конкурстық комиссия келіп түскен өтінімдер негізінде көпшілік дауыспен үкіметтік емес ұйымдар қызметінің басым бағыттары арасынан Конкурстың бес номинациясын бекітеді:
	Экология және денсаулық
(қоршаған ортаны қорғау; азаматтардың денсаулығын қорғау және салауатты өмір салтын насихаттау; салауатты өмір салты мәдениетін қалыптастыру).
	Білім және мәдениет
(білім, ғылым, ақпарат, дене шынықтыру және спорт; мәдениет пен өнерді дамыту; тарихи-мәдени мұраны қорғау).

Әлеуметтік қолдау және тең мүмкіндіктер
(халықтың әлеуметтік осал топтарын қолдау; жетім балаларға, толық емес және көпбалалы отбасылардан шыққан балаларға көмек көрсету; жұмыспен қамтуға жәрдемдесу; отбасылық-демографиялық және гендерлік мәселелерді шешу; пробация қызметтеріне жәрдемдесу).
	Жастар бастамалары және белсенді ұзақ өмір сүру
(жастар саясаты мен балалар бастамаларын қолдау; «күміс» волонтерлікті дамыту жобалары; аға буынға арналған белсенді ұзақ өмір сүру бағдарламалары).
	Азаматтық белсенділік және қоғамдық бақылау
(азаматтар мен ұйымдардың құқықтары мен заңды мүдделерін қорғау; қоғамдық келісім мен бірлікті нығайту; мемлекеттік қызметтердің сапасына қоғамдық мониторинг жүргізу; мемлекеттік бағдарламалар мен ұлттық жобалардың іске асырылуын бақылау; азаматтық қоғамды дамытуға және ҮЕҰ қызметінің тиімділігін арттыруға жәрдемдесу).
	3.3. Конкурстық комиссия өтінімдерді белгіленген критерийлер бойынша бағалайды және әрбір бекітілген номинация бойынша жеңімпаздарды анықтайды.
	3.4. Конкурстық комиссияның құқығы:
- нақты номинация бойынша өтінімдер болмаған немесе олар тиісінше ресімделмеген жағдайда жеңімпазды анықтамау;
	- мазмұны ұқсас өтінімдерді бір номинация шеңберінде біріктіру;
	- конкурстық өтінімдердің мәнін дәлірек көрсету мақсатында номинациялардың тұжырымдарын нақтылау.
3.5. Конкурстық комиссия отырысына оның мүшелерінің жартысынан астамы қатысса, отырыс заңды деп есептеледі.
3.6. Конкурстық комиссияның шешімі хаттамамен ресімделеді, онда оның мүшелерінің ерекше пікірлері көрсетілуі мүмкін. Хаттамаға конкурстық комиссияның төрағасы, мүшелері және хатшысы қол қояды.
3.7. Қатысушылар мен жеңімпаздардың жобалары ұйымдастырушылардың ресми аккаунттарында орналастырылуы мүмкін.
3.8. Ең көп балл жинаған бес үздік тәжірибе жеңімпаз деп танылады және дипломдармен әрі бағалы сыйлықтармен марапатталады.


4. Конкурсқа қатысу шарттары.
 	
4.1. Конкурсқа қатысуға мыналар жіберіледі:
- Қостанай облысының аумағында тіркелген ҮЕҰ;
-  2025 жылдың қорытындысы бойынша ҮЕҰ дерекқорына мәліметтер ұсынған ҮЕҰ;
Конкурсқа қатысуға мыналар жіберілмейді:
-  2025 жылдың қорытындысы бойынша ҮЕҰ дерекқорына мәліметтер ұсынбаған ҮЕҰ;
· саяси партиялар мен қозғалыстар;
· кәсіптік одақтар;
· діни ұйымдар;
· өкілдері мен құрылтайшылары осы Конкурстың конкурстық комиссиясының құрамына енгізілген коммерциялық емес ұйымдар;
· құрылтайшылары мемлекеттік билік органдары және/немесе жергілікті өзін-өзі басқару органдары (КММ) болып табылатын коммерциялық емес ұйымдар;
· Конкурсқа қатысуға өтінім берілген күні және өтінім берілген күнге дейінгі бір жыл ішінде жосықсыз өнім берушілер тізілімінде болған коммерциялық емес ұйымдар;
· қызметі тоқтатыла тұрған, таратылу, қайта ұйымдастыру, төлем қабілетсіздігі (банкроттық) сатысындағы коммерциялық емес ұйымдар.

Конкурсқа қатысу үшін құжаттар тізбесіне мыналар кіреді:
2) өтініш берушінің сауалнамасы
3) қызметі туралы сипаттама
4) ұсынымдар (бар болса);
5) марапаттау дипломдарының, грамоталардың, алғыс хаттардың көшірмелері (бар болса);
6) өтініш берушінің мақалаларының, жарияланымдарының немесе өтініш беруші туралы жарияланымдардың көшірмелері (бар болса);
8) әлеуметтік желілердегі парақшаға сілтеме (бар болса)
Ескертпе: төменде Конкурсқа өтінім беру үшін қосымша нысандары қоса беріледі
5. Номинанттарды іріктеу критерийлері:

5.1. Конкурс жеңімпаздары конкурстық комиссияның шешімімен бес балдық бағалау шкаласы негізінде анықталады.
5.2. Конкурсқа қатысушылардың өтінімдерін бағалауды конкурстық комиссия мынадай критерийлер бойынша жүргізеді:
Жобаның әлеуметтік маңыздылығы:
- мәлімделген жобаның қоғамның өзекті қажеттіліктеріне және таңдалған номинацияға сәйкестігі;
- өңірдің немесе елдің басым әлеуметтік міндеттерін шешуге қосқан үлесі.
Нәтижелілік және тиімділік:
- нақты өлшенетін нәтижелердің болуы (сандық және сапалық көрсеткіштер);
- ресурстарды (қаржылық, адами, ұйымдастырушылық) пайдалану тиімділігі.
Тұрақтылық және ұзақ мерзімді әсер:
- конкурстық кезең аяқталғаннан кейін жобаны жалғастыру мүмкіндігі;
- жергілікті қоғамдастықты тарту және әріптестік тетіктерінің болуы.
Нысаналы аудиторияны қамту:
- тікелей және жанама бенефициарлардың саны;
- жобамен қамтылған халық топтарының әртүрлілігі (жастар, балалар, әлеуметтік осал топтар, аға буын және т.б.).
Инновациялылық және креативтілік:
- әлеуметтік міндеттерді шешуде жаңа тәсілдер мен әдістерді қолдану;
- идеялардың бірегейлігі, тәжірибені тарату мүмкіндігі.
Ашықтық және жариялылық
- нысаналы аудиториямен кері байланыс жүйесінің болуы;
- жобаның барысы мен нәтижелері туралы қоғамды ақпараттандыру (БАҚ, әлеуметтік желілер, жария есептер арқылы).
5.3. Әрбір критерий бойынша 1-ден 10-ға дейінгі шкала бойынша балл қойылады.
5.4. Өтінімнің қорытынды рейтингі барлық балдардың қосындысы ретінде қалыптастырылады.
5.5. Номинацияда ең көп балл жинаған ұйым жеңімпаз деп танылады.
6. Ұйымдастырушылардың байланыс деректері
6.1. «Қостанай облысының Азаматтық Альянсы «ГрИн» ҚҚ байланыс деректері:
· Мекенжай: Қостанай қ., 1 Мамыр көшесі, 151
· e-mail: grin_kost@mail.ru
· веб-сайттар: gakogrin.kz, rc-npo.kz
· әлеуметтік желілер: rcnpokostanay, grinkost
6.2. «Қостанай облысы әкімдігінің Қоғамдық даму басқармасы» ММ байланыс деректері:
· веб-сайт: https://www.gov.kz/memleket/entities/kostanai-ishki-sayasat
6.3. Конкурсқа қатысу мәселелері бойынша консультацияларды өңірлік ҮЕҰ ресурстық орталықтарының өкілдері де бере алады:
▶️ Облыстық РО: Мазенова Асель 87023009020

Өтінімді тіркеу кезінде Ұйымдастыру комитеті толтырады

Қатысуға өтінім
«ТОП-5 ҮЕҰ - 2026» облыстық конкурсына

1. Өтініш беруші ұйым туралы ақпарат:
	№ р/с
	Атауы
	Ақпарат

	1.
	Сыйлықақыға үміткердің атауы заңды тұлғаны мемлекеттік тіркеу (қайта тіркеу) туралы анықтамаға немесе заңды тұлғаны мемлекеттік тіркеу (қайта тіркеу) туралы куәлікке сәйкес
	


	2.
	Мемлекеттік тіркеу (қайта тіркеу) күні
	


	3.
	Бизнес-сәйкестендіру нөмірі
	


	4.
	Заңды тұлғаны мемлекеттік тіркеу туралы анықтамаға немесе куәлікке сәйкес заңды мекенжайы
	


	5.
	Нақты мекенжайы
	


	6.
	Қызмет мәні (Жарғыға сәйкес)
	


	7.
	Қызмет мақсаттары (Жарғыға сәйкес)
	


	8.
	Бірінші басшының тегі, аты, әкесінің аты (бар болса), лауазымы, байланыс телефон нөмірлері (оның ішінде ұялы) және электрондық пошта мекенжайы
	



      









 Қызметі туралы сипаттама 
     _______________________________________________________________
                         (ұйымның толық атауын көрсету)
     1. Республикалық, салалық және өңірлік деңгейлердегі әлеуметтік міндеттерді шешуге қосқан үлесіңізді сипаттаңыз.
 ________________________________________________________________________________________________________________________________________________________________
     2. Сала бойынша жұмыс тәжірибесі__________________________________________ ________________________".
                         (ұсынылатын саланың толық атауын көрсету)
	№ р/с
	Әлеуметтік жобаның атауы* (негізгі қызметтің қысқаша сипаттамасы)
	Әлеуметтік жобаны іске асыру мерзімі
	Әлеуметтік жобаның нәтижелері

	

	

	

	



[bookmark: _GoBack]     * Соңғы 1 жылдын іске асырылған, үкіметтік емес ұйым өтінім беретін ұсынылатын саланың тақырыбына сәйкес келетін әлеуметтік жобаларды, оның ішінде ағымдағы жобаларды көрсету қажет (ұйым мамандары жеке тәртіппен немесе басқа ұйымдар арқылы орындаған жобалар мен қызметтер осы ұйымның тиісті тәжірибесі болып есептелмейді).
      
3. Жоғарыда аталған әлеуметтік жобаларды іске асыру кезінде ұйымыңыз қызметінде қандай инновациялар қолданылғанын сипаттаңыз.
     _________________________________________________________________________________________________________________________________

* Кемінде 5 сапалы фотосурет қоса берілуі қажет.
Ұйым басшысының қолы:
Лауазымы:		
Т. А. Ә.

Күні: «___» _____________ 2026 ж.				Ұйым мөрі
